กสทช.เคาะวันยื่นประมูล 5G เตือนค่ายมือถือส่งคำขอภายใน 10 พ.ค.รับสิทธิเยียวยาค่าไลเซนส์
กสทช.เคาะวันยื่นประมูล 5G เตือนค่ายมือถือส่งคำขอภายใน 10 พ.ค.รับสิทธิเยียวยาค่าไลเซนส์
กสทช.เคาะวันยื่นประมูล 5G เตือนค่ายมือถือส่งคำขอภายใน 10 พ.ค.รับสิทธิเยียวยาค่าไลเซนส์
7 พ.ค. 2562

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า สำนักงาน กสทช. ได้ประกาศกำหนดกรอบระยะเวลาในการจัดสรรคลื่นความถี่ในย่าน 700MHz เสร็จเป็นที่เรียบร้อยแล้ว โดยวันที่ 14 พ.ค.62 จะนำร่างประกาศหลักเกณฑ์การจัดสรรคลื่นความถี่ย่าน 700MHz รับฟังความคิดเห็นสาธารณะทางเว็บไซต์ของสำนักงาน กสทช. จากนั้น วันที่ 22 พ.ค.62 จัดให้มีการประชุมรับฟังความคิดเห็นสาธารณะ ภายใต้กรอบระยะเวลาเปิดรับฟังความเห็นสาธารณะตั้งแต่วันที่ 14-30 พ.ค.62
ต่อจากนั้น คาดว่าจะนำส่งประกาศหลักเกณฑ์ดังกล่าวเพื่อประกาศลงในราชกิจจานุเบกษาในวันที่ 1-7 มิ.ย.62 และสำนักงาน กสทช. จะออกประกาศฯ การขอรับจัดสรรคลื่นความถี่ย่าน 700MHz ในวันที่ 8 มิ.ย.562 และจะเปิดให้ยื่นคำขอรับใบอนุญาตและจัดสรรคลื่นความถี่ในวันที่ 19 มิ.ย. 62
ทั้งนี้ สำนักงาน กสทช. ขอเตือนผู้ประกอบกิจการโทรคมนาคมที่จะขอรับสิทธิในการขยายระยะเวลาการชำระเงินค่าใบอนุญาตคลื่นความถี่ตามคำสั่งหัวหน้า คสช. ที่ 4/2562 จะต้องยื่นความประสงค์ขอรับสิทธิกับสำนักงานฯ ภายในวันที่ 10 พ.ค.62 นี้ด้วย
อนึ่ง คลื่นความถี่ย่าน 700 MHz เป็นคลื่นความถี่ที่ผู้ประกอบการทีวีดิจิตอลได้อนุญาตให้ กสทช. นำไปจัดสรรก่อนที่ใบอนุญาตการใช้คลื่นความถี่ดังกล่าวจะสิ้นสุดลงในวันที่ 24 มิ.ย.72 โดยให้นำคลื่นความถี่ดังกล่าวไปใช้งานทางด้านโทรคมนาคมเพื่อนำไปใช้ในการพัฒนาเทคโนโลยีให้เกิดระบบ 5G ในประเทศไทยต่อไป